En 45-årig mand fra Læsø blev onsdag omkring klokken 19.30 fundet død. Manden var på stranden med sin familie nord for Læsø Klitplantage, da han blev fundet på cirka 60 centimeter vand. Man forsøgte at give førstehjælp, men desværre uden held. Manden var død. Om manden er druknet på det lave vand, eller om han har fået et ildebefindende og er faldet i vandet, er uklart og det skal nu undersøges nærmere, fortæller Nordjyllands Politi.

Referat:
En mand blev onsdag aften fundet død i lavt vand ved strand på Læsø